ทรูแจงยังไม่ได้ข้อสรุปซื้อฮัทช์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

บริษัท ทรู คอร์ปอเรชั่น (TRUE) ชี้แจงข่าวบริษัทจะเข้าซื้อกิจการของบริษัท ฮัทชิสัน ซีเอที ไวร์เลส มัลติมีเดีย (ฮัทช์) ว่า หลังจากสำนักงานคณะกรรมการกิจการโทรคมนาคมแห่งชาติ ได้แจ้งระงับการประมูลคลื่นความถี่ 3G ออกไปก่อน เพื่อให้เป็นไปตามคำสั่งของศาลปกครองสูงสุด บริษัทได้พิจารณาศึกษาความเป็นไปได้ของแนวทางต่างๆ ในการให้บริการ 3G มาโดยตลอดแต่ยังไม่มีข้อสรุปว่าจะเลือกแนวทางใด 
หากบริษัทได้ข้อสรุปจะต้องนำเสนอเรื่องต่อที่ประชุมคณะกรรมการบริษัท เพื่อพิจารณาอนุมัติและต้องแจ้งตลาดหลักทรัพย์แห่งประเทศไทย จึงขอให้ผู้ลงทุนโปรดใช้ความระมัดระวังในการตัดสินใจซื้อขายหลักทรัพย์ของบริษัท